มันนี่ทูเดย์
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า
14 ม.ค. 2560

ไทยสมุทรช่วยลูกค้า
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า บริษัทได้ออกมาตรการช่วยเหลือลูกค้าผู้เอาประกันที่ประสบอุทกภัยในภาคใต้ ด้วยการผ่อนผันการชำระเบี้ยประกันที่ลูกค้าต้องชำระช่วงระหว่างวันที่ 5-31 ม.ค. 2560 เป็นเวลา 60 วัน โดยไม่คิดดอกเบี้ย และไม่ขาดผลบังคับกรมธรรม์ ส่วนลูกค้าที่ต้องเข้ารักษาตัวในโรงพยาบาล สามารถเบิกค่ารักษาพยาบาลได้ตามปกติ ถึงแม้ว่าช่วงระยะเวลาดังกล่าวยังไม่ได้ชำระเบี้ยประกัน
สรุปยอดสอบตัวแทน
นายพิชา สิริโยธินผู้อำนวยการบริหารสมาคมประกันชีวิตไทย เปิดเผยว่า ในปี 2559 มีผู้เข้าสอบเป็นตัวแทนประกันชีวิตที่ผ่านทางสมาคม 136,670 คน และสอบผ่าน 51,018 คน หรือ 37% ของผู้เข้าสอบ แบ่งเป็นเขตกทม. 27,746 คน และต่างจังหวัด 23,272 คน